Liqeni i Kraterit, liqeni më i thellë në SHBA
Me një thellësi prej rreth 600 metrash, ai është liqeni i shtatë, më i thelli në botë
Retë e tymit mbulojnë diellin. Papritur dita errësohet si të jetë natë.Mali madhështor shpërthen. Për amerikanët autoktonë që kishn jetuar këtu për më shumë se 8 mijë vjet, zoti i qiellit e kishte hedhur zotin e nëndheut në mbretërinë e zjarrit. Ndërsa shkencëtarët sot thonë se një vullkan masiv kishte shkatërruar majën e kraterit. Me kalimin e shekujve stuhitë e mbushën gropën pasive vullkanike me ujë. Me një thellësi prej rreth 600 metrash, ai është liqeni më i thellë në Shtetet e Bashkuara dhe i shtati në botë. Me të drejtë ekskluzive për shfrytëzimin e ujrave të liqenit, anijet e ekskursionit të flotës së parkut kombëtar shëtisin vizitorët nëpër liqen. Është një udhëtim 2 orësh që i lë turistët të mahniturme bukurinë dhe ngjyrën e kthjellët blu të ujit të tij. Pavarësisht nga emri, Liqeni i Kraterit, ky nuk është një krater i mirëfilltë, por një boshllëk i krijuar nga një mal i shembur. Për vizitorët e parkut, për soditësit e pejsazhit dhe fotografët, profesionistë dhe diletantë, rruga mbi 50 kilometra përreth liqenit ofron pamje mbresëlënëse. Dhe për skiatorët, dëbora e dimrit këu e bën parkun një vend të përsosur për këtë sport dimëror. Në çdo stinë, ky liqen me ngjyrë safiri, është një bukuri e rallë e shtetit Oregon.